Nahia Zudaire

Nahia Zudaire Borrezo (Usurbil,  -) gipuzkoar igerilari paralinpikoa da, urritasun fisikoko S8 mailan aritzen dena. Gutxienez lau aldiz izan da Munduko brontzezko domina eta Europako zilarrezko domina estilo libreko igeriketan. 2020ko Udako Paralinpiar Jokoetan lehiatu zen, eta laugarren postua lortu zuen 400 m estilo libreko S8 eta 100 m tximeleta S8 probetan.

 Bizitza 
Zudaireri aortaren koarktazioa diagnostikatu zioten, hamabost hilabeterekin, eta horrek odol-hornidurari eragiten dio, bere gorputzeko atal batera behar bezala ez iristeko. Iskemia espinala eta paraparesia ditu beheko gorputz-adarretan. Sei urterekin hasi zen igerian, errehabilitazioaren barruan.

Buruntzaldea IKT taldekoa, Espainiako junior mailako txapelduna izan zen.

 Kirol ibilbidea 
2015ean egin zuen debuta Valladoliden, AXA Espainiako Promesa Paralinpikoen Txapelketan. Hiru probatan bosgarrena izan zen eta horrek inpotentzia handia sortu zion, oso lehiakorra baita. Bi uda geroago, ordea, 14 urterekin, Berlingo Europako Txapelketa jokatzeko gutxieneko maila lortu zuen eta bost finaletan sartu zen. Urtebete geroago, bere lehen Munduko Txapelketarako sailkatu zen, Londres 2019rako.

Nahiak nabarmen egin zuen hobera, batez ere, bere proba kutunean, 400 librean, Munduko onenekiko distantzia laburtuz.

2020an, belaunean lesioa izan arren, konfinamenduan mentalki berriz hasi zen eta inoiz baino indartsuago itzuli zen. Berlingo Munduko Serieetan hainbat domina, Espainiako errekorrak eta zilar bat 400 librean eta brontze bat 100 librean Funchaleko (Portugal) Europako Txapelketan lortu zituen.

Tokioko Jokoetarako B minimoa lortu zuen Bartzelonako Igeriketa Egokituko Nazioarteko Sarian otsailean, 400 metro libreetan Estatuko gainmarka berria lortu baitzuen 5.06,21eko denborarekin, nahiz eta Espainiari sailkapena ziurtatzeko esleitutako kupoaren zain egon zen. Azkenik, kirolari gipuzkoarrak hiru modalitatetan hartu zuen parte: 100 metro tximeleta, 400 metro libre eta 200 metro estilo. Lehenengo bietan laugarren amaitu zuen eta horrela bi diploma paralinpiko lortu zituen.

Tokioko Jokoak bukatu eta bederatzi hilabetera, Nahia Madeirako (Portugal) Munduko Txapelketan lehiatu zen, eta hiru brontzerekin bukatu zuen: 400 metro libreetan, 4×50 metro mistoetan 20 puntu eta 4×100 metro librean 34 puntu.

 Erreferentziak 

 Kanpo estekak 

 Nahia Zudaire eta Iñigo Llopis: arrakastaren gakoa, egunerokoaz gozatzea. Berria, 2025.10.09

Kategoria:Usurbildarrak
Kategoria:Euskal Herriko emakume igerilariak
Kategoria:Igerilari paralinpikoak
Kategoria:2020ko Udako Paralinpiar Jokoetako parte-hartzaileak